สวัสดีค่ะ ปกติกดิฉันจะมีประจำเดือนไม่กี่ครั้ง ถ้าไม่ได้ทานยาคุม ปีนึงมาแค่ 3-4 ครั้ง แต่ปัจจุบันนี้ทานยาคุมได้เกือบปีแล้วมาทุกเดือน แต่ครั้งสุดท้ายมาวันที่ 25/02/62 แล้วมีอะไรกะแฟนครั้งสุดท้ายวันที่ 15/03/62 แต่ลืมทานยาคุมตั้งแต่วันที่ 13/02/62 จนถึงวันที่ 17/02/62 และเมื่อเชัานี้มีประจำเดือนเลือดออกมานิดเดียว แบบนี้ผิดปกติไหมค่ะ? แล้วทำไมถึงมีประจำเดือนทั้งที่ห่างแค่ 2 อาทิตย์ค่ะ
สวัสดีค่ะ เมื่อลืมทานยาคุมกำเนิดไปตั้งแต่ 3 วันเป็นต้นไป ก็อาจทำให้มีเลือดออกได้ เนื่องจากเยื่อบุโพรงมดลูกขาดการกระตุ้นจากฮอร์โมนจากยา ไม่ได้ผิดปกติอะไร คล้ายๆ กับการที่ทานยาจนหมดเม็ดที่เป็นฮอร์โมน และหลังจากนั้น 2-4 วันย่อมมีประจำเดือนออกมาดังนั้น หากลืมทานยาคุมตั้งแต่วันที่ 13 ก.พ. เลือดที่ออกในวันที่ 17 ก.พ. จึงถือเป็นเลือดที่เกิดจากเยื่อบุโพรงมดลูกขาดการกระตุ้นจากฮอร์โมน ไมไ่ด้ผิดปกติอะไรอย่างไรก็ตาม การมีเพศสัมพันธ์ในวันที่ 15 ก.พ. ซึ่งลืมทานยามา 2 วันแล้ว ย่อมมีโอกาสเสี่ยงที่จะตั้งครรภ์ได้ ดังนั้นหากถึงสิ้นเดือน มี.ค. แล้ว ไม่มีประจำเดือนมา ก็ควรตรวจหาการตั้งครรภ์ดูด้วยค่ะส่วนการที่ประจำเดือนมาเพียงปีละ 3-4 ครั้ง อาจเกิดจาก- โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้- การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป- มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ- มีพังผืดในมดลูก มักทำให้มีปริมาณประจำเดือนน้อยด้วยดังนั้น หากไม่ได้มีการตั้งครรภ์ และนานๆ หลายเดือน ประจำเดือนจะมาสักครั้ง ก็ควรไปพบแพทย์เพื่อตรวจหาสาเหตุค่ะ